Președintele Klaus Iohannis a anunțat că se gândește serios să organizeze un referendum pe data de 26 mai, în aceeași zi cu alegerile europarlamentare. În conferința de presă care urmat întâlnirii CEx al PSD, Dragnea l-a amenințat pe Iohannis că va solicita și alte întrebări. Enumerarea a doar două dintre posibilele întrebări a dezvăluit, însă, doar o ironie din partea șefului PSD.

Întrebat despre acest posibil referendum pe Justiție, Liviu Dragnea a răspuns: Eu abia îl aștept să organizeze referendum pe domnul Klaus Werner Iohannis. N-am avut discuție în CEx pe subiectul ăsta dar eu de-abia îl aștept. Va fi un prilej foarte bun pentru români să răspundă și la alte întrebări. Ca de exemplu: „Câte case este nevoie să furi de la stat ca să ajungi președintele României?”. Sau: „Câte zeci de dosare penale trebuie să îți fie închise de prieteni ca să ai șanse la candidatura la prezidențiale?”.

„Sigur va fi un prilej serios de dezbatere pe teme de genul ăsta”, a adăugat Dragnea.